ddrg/super_eurlex huggingface dataset:
KIRJALLINEN KYSYMYS E-3681/01 esittäjä(t): Mary Banotti (PPE-DE) komissiolle. Pankkien euromääräisistä šekeistä perimät maksut.



Virallinen lehti nro 161 E , 10/07/2003 s. 0002 - 0002



KIRJALLINEN KYSYMYS E-3681/01 esittäjä(t): Mary Banotti (PPE-DE) komissiolle (16. tammikuuta 2002) Aihe: Pankkien euromääräisistä ekeistä perimät maksut Kahdessatoista jäsenvaltiossa käytetään nykyisin yhteistä valuuttaa. Millä toimilla komissio aikoo näin ollen estää pankkeja veloittamasta kohtuuttomia maksuja euroalueella käytettävistä ekeistä, jotka ovat peräisin euroalueeseen kuuluvista jäsenvaltioista? Frits Bolkesteinin komission puolesta antama vastaus (12. helmikuuta 2002) Euroopan parlamentin ja neuvoston 19. joulukuuta 2001 antamassa asetuksessa (EY) N:o 2560/2001 säädetään periaatteesta, jonka mukaan kotimaisten maksutapahtumien ja rajatylittävien maksutapahtumien euromääräisten maksujen on oltava yhtä suuret. Tätä periaatetta sovelletaan maksukortilla suoritettaviin maksuihin ja pankkiautomaattinostoihin 1. heinäkuuta 2002 alkaen sekä tilisiirtoihin 1. heinäkuuta 2003 alkaen. Alun perin komissio ehdotti tämän säännöksen soveltamista myös ekillä suoritettaviin rajatylittäviin maksuihin. Euroopan parlamentti ja neuvosto päättivät kuitenkin olla hyväksymättä komission ehdotusta tältä osin seuraavista syistä: - ekkien käyttö kotimaisessa maksuliikenteessä on häviämässä useissa jäsenvaltioissa - ekkejä ei ole tarkoituskaan käyttää automaattisesti maksuvälineenä rajatylittävässä maksuliikenteessä. Tämä on perusteltu asetuksen johdanto-osan kahdeksannessa kappaleessa seuraavasti: Nykytilanteessa ei ole tarkoituksenmukaista soveltaa samansuuruisten palvelumaksujen periaatetta paperiekkeihin, sillä niiden luonteen vuoksi niitä ei voida käsitellä yhtä tehokkaasti kuin muita maksuvälineitä, erityisesti sähköisesti suoritettavia maksuja. Sitä vastoin ekkeihin olisi sovellettava kustannusten avoimuuden periaatetta. Asetuksen 3 artiklassa säädettyä samansuuruisten maksujen periaatetta ei siis sovelleta ekkeihin, kun taas 4 artiklaa, joka koskee asiakkaalle annettavia tietoja eri maksutapojen hinnoista, sovelletaan jo 1. tammikuuta 2002 alkaen. Lisäksi 4 artiklan 1 kohdan toisessa alakohdassa todetaan ekeistä seuraavaa: Jäsenvaltiot voivat vaatia, että rajatylittävään ekkien käyttöön liittyvät maksut on ilmoitettava kuluttajille ekkivihkossa. Näin ollen jos pankit hyväksyvät rajatylittävien maksujen suorittamisen ekillä, niiden on ilmoitettava asiakkailleen kyseiseen maksutapaan liittyvät maksut rajatylittävistä euromääräisistä maksuista annetun asetuksen (EY) N:o 2560/2001(1) mukaisesti. (1) EYVL L 344, 28.12.2001.
KIRJALLINEN KYSYMYS E-3367/01

esittäjä(t): Erik Meijer (GUE/NGL) komissiolle

(5. joulukuuta 2001)

Aihe: Passien tuhoaminen ja kolmansista maista tulevien matkailijoiden ryöstäminen ja pahoinpitely EU:n ulkorajoilla

1. Voiko komissio vahvistaa, että Albanian kansalaisten lisäksi nyt myös niiltä ehdokasvaltio Romanian alueilta, joilla tehtaita on suljettu, peräisin olevat henkilöt etsivät yhä enenevässä määrin työtä EU:n jäsenvaltiosta Kreikasta, jossa he työskentelevät laittomasti maataloudessa, teollisuudessa, hotelli- ja ravintola-alalla tai prostituoituina?

2. Voiko komissio lisäksi vahvistaa, että laittomien rajanylitysten tai työnantajan antamien potkujen yhteydessä kyseisiä henkilöitä ei ainoastaan karkoteta Kreikasta, vaan että heitä myös pahoinpidellään ja heidän passinsa ja rahansa ryövätään?

3. Katsooko komissio, että romanialaisten, joiden on kotimaansa ja Kreikan välillä kuljettava joko Bulgarian tai Makedonian ja Serbian kautta, rahojen ryöstäminen ja passien tuhoaminen tekee matkan jatkamisen erityisen hankalaksi ja että tämä toimintatapa ei myöskään helpota uhrien paluuta takaisin kotimaahansa?

4. Katsooko komissio lisäksi, että passit kuuluvat kyseisen kansalaisen valtiolle ja niitä ei tulisi tuhota ja että kaikilla EU:n alueella vaikka vain hetkellisesti oleskelevilla henkilöillä on oikeus viranomaistason suojeluun pahoinpitelyjen ja ryöstöjen suhteen?

5. Mihin toimiin komissio aikoo ryhtyä passien tuhoamisen jatkumisen ja toistumisen sekä kolmansien maiden kansalaisten pahoinpitelyn ja ryöstämisen ehkäisemiseksi pysyvästi EU:n ulkorajoilla?

Lähde: Alankomaiden päivälehti De Volkskrant, 19. marraskuuta 2001.

António Vitorinon komission puolesta antama vastaus

(13. helmikuuta 2002)

Komissio ei ole tietoinen arvoisan parlamentin jäsenen mainitsemasta asiasta eikä komission ole tapana ottaa kantaa lehtiartikkeleihin. Tarkempien tietojen puuttuessa komissio pyytää parlamentin jäsentä ilmoittamaan sille kaikista mainitut tapahtumat vahvistavista tiedoista, jotta komissio voi tarvittaessa tutkia asiaa toimivaltansa puitteissa.

Ottamatta kantaa mainittujen tapahtumien todenperäisyyteen komissio tuomitsee kaikenlaiset kolmansien maiden kansalaisiin jäsenvaltioiden ulkorajoilla kohdistuvat väärinkäytökset, jos on totta, että tällaista tapahtuu, kuten passien tuhoamisen, pahoinpitelyt ja rahojen varastamisen tai takavarikoinnin, vaikka nämä kolmansien maiden kansalaiset oleskelisivat jäsenvaltioiden alueella laittomasti. Passien takavarikointi on kuitenkin laillinen toimenpide, joka on toteutettava silloin, kun aitoa passia käyttää joku muu kuin henkilö, jolle se on myönnetty, tai kun passi on väärennetty.
KIRJALLINEN KYSYMYS E-3643/01

esittäjä(t): Geoffrey Van Orden (PPE-DE) komissiolle

(11. tammikuuta 2002)

Aihe: Terrorismi

Viittaan neuvoston asetukseen tiettyihin henkilöihin ja yhteisöihin kohdistuvista erityisistä pakkotoimenpiteistä kansainvälisen terrorismin torjumiseksi (KOM(2001) 569 C5-0665/2001 2001/0228(CNS)) sekä Euroopan parlamentin suositukseen, jonka mukaan asetuksen ajankohtaisia ryhmiä ja henkilöitä sisältävä liite olisi laadittava komission tai jäsenvaltion ehdotuksesta. Mihin toimiin komissio on ryhtynyt varmistaakseen, että aktiivisesti EU:n jäsenvaltioita tai ehdokasvaltioita vastustavat terroristiryhmät (kuten IRA, UFF, DHKP-C, N17 ja ETA) sisällytetään kiellettyjen järjestöjen luetteloon?

Christopher Pattenin komission puolesta antama vastaus

(7. maaliskuuta 2002)

Luettelo henkilöistä, ryhmistä ja yhteisöistä, joihin kohdistetaan erityistoimenpiteitä terrorismin torjumiseksi, esitetään yhteisen ulko- ja turvallisuuspolitiikan (YUTP) alaan kuuluvassa neuvoston yhteisessä kannassa. Päätös nimien ottamisesta kyseiseen luetteloon perustuu jäsenvaltioiden toimittamiin tarkkoihin tietoihin tai muihin seikkoihin, jotka osoittavat, että toimivaltainen viranomainen on tehnyt kyseisiä henkilöitä, ryhmiä tai yhteisöjä koskevan päätöksen, riippumatta siitä, koskeeko päätös terroritekoa, sen yritystä, siihen osallistumista tai sen edistämistä koskevan tutkinnan tai syytteeseenpanon aloittamista luotettavien ja uskottavien todisteiden tai näytön perusteella tai tällaisista teoista tuomitsemista (yhteisen kannan 1 artiklan 4 kohta).

Neuvosto hyväksyi 27. joulukuuta 2001 yhteisen kannan 2001/931/YUTP, jossa esitetään ensimmäinen tällainen luettelo henkilöistä, ryhmistä ja yhteisöistä, joihin kyseisiä toimenpiteitä olisi sovellettava. Näihin kuuluvat muun muassa Continuity Irish Republican Army, varsinainen IRA, UFF, Revolutionary Organisation 17 November ja ETA. Jäsenvaltiot avustavat toisiaan mahdollisimman suuressa määrin terroritekojen estämisessä ja torjumisessa harjoittamalla poliisiyhteistyötä ja oikeudellista yhteistyötä.

Neuvoston asetuksella (EY) N:o 2580/2001(1) pannaan täytäntöön edellä mainittu yhteinen kanta ottamalla käyttöön tiettyihin henkilöihin, ryhmiin ja yhteisöihin kohdistuvia erityisiä rajoittavia rahoitusalan toimenpiteitä terrorismin torjumiseksi. Neuvoston päätöksessä 2001/927/EY(2) luetellaan ne henkilöt, ryhmät ja yhteisöt, joihin näitä toimenpiteitä olisi sovellettava, mutta siinä ei mainita edellä tarkoitettuja ryhmiä ja yhteisöjä.

(1) EYVL L 344, 28.12.2001.

(2) EYVL L 344, 28.12.2001.
KIRJALLINEN KYSYMYS E-3585/01 esittäjä(t): Anna Karamanou (PSE) komissiolle. Työssäkäyvien naisten pukeutumissäännöt Turkissa.



Virallinen lehti nro 229 E , 26/09/2002 s. 0036 - 0036



KIRJALLINEN KYSYMYS E-3585/01 esittäjä(t): Anna Karamanou (PSE) komissiolle (8. tammikuuta 2002) Aihe: Työssäkäyvien naisten pukeutumissäännöt Turkissa Joulukuun 7. päivänä 2001 ammattiyhdistys kehotti naispuolisia julkishallinnon virkamiehiä tulemaan työpaikalleen housuihin pukeutuneina vastalauseena vuonna 1982 voimaan tulleelle lainsäädännölle, joka kieltää julkishallinnon palveluksessa työskenteleviä naisia käyttämästä housuja työpaikallaan. Tämä kehotus sai valtavaa vastakaikua naispuolisten julkishallinnon virkamiesten keskuudessa. Protestin aikana ilmeni ongelmia Izmirissä, missä esimiehet estivät housuihin pukeutuneita naisia pääsemästä työhuoneisiinsa. Mihin toimiin komissio aikoo ryhtyä EU-jäsenyyden valmisteluprosessin puitteissa velvoittaakseen Turkin tarkistamaan vanhanaikaista lainsäädäntöään ja nykyaikaistamaan aikansa eläneitä asenteita, mukautumaan yhteisön säännöstöön ja kunnioittamaan ihmisoikeuksia sekä naisten demokraattisia vapauksia? Günter Verheugenin komission puolesta antama vastaus (4. helmikuuta 2002) Komissio pitää äärimmäisen tärkeänä sitä, että sukupuolten välisen tasa-arvon periaatetta kunnioitetaan Turkissa. Marraskuun 13. päivänä 2001(1) julkaistussa määräaikaiskertomuksessaan komissio totesi, että sukupuolten välisen tasa-arvon periaate on vahvistettu Turkin perustuslain muutetun version 41 artiklassa. Tämän perustuslakiin tehdyn muutoksen lisäksi myös Turkin parlamentin vuonna 2001 hyväksymään siviililainsäädäntöön tehtiin sukupuolisen syrjinnän poistamiseen ja sukupuolten välisen tasa-arvon vahvistamiseen tähtääviä muutoksia. Komissio ymmärtää, että Turkin parlamentti on erityisesti käsitellyt arvoisan parlamentin jäsenen esiin ottamaa kysymystä 3. tammikuuta 2002 Turkin virallisessa lehdessä julkaistussa asiakirjassa. Komissio valvoo tästedeskin tarkasti uusien säännösten täytäntöönpanoa ja sitä, että säännökset vastaavat Kööpenhaminassa vahvistettuja poliittisia arviointiperusteita. (1) KOM(2001) 700, lopullinen.
KIRJALLINEN KYSYMYS E-3583/01 esittäjä(t): Markus Ferber (PPE-DE) komissiolle. Tecis-uutislehtinen.



Virallinen lehti nro 229 E , 26/09/2002 s. 0035 - 0036



KIRJALLINEN KYSYMYS E-3583/01 esittäjä(t): Markus Ferber (PPE-DE) komissiolle (8. tammikuuta 2002) Aihe: Tecis-uutislehtinen Team Europen, Carrefoursin ja Infopointsin julkaisema Tecis-uutislehtinen ilmestyy komission uuden puiteohjelman takia vain englanniksi ja ranskaksi. Näin noin neljäsosa unionin saksaa äidinkielenään puhuvista kansalaisista on huonommassa asemassa kuin englantia ja ranskaa äidinkielenään puhuvat, joita on määrällisesti paljon vähemmän. Carrefoursin ja Infopointsin tavoitteena olevan laajan lukijakunnan saavuttaminen edellyttää äidinkielellä kirjoitettuja asiakirjoja. Miksi Tecis-uutislehtinen ilmestyy vain englanniksi ja ranskaksi? Milloin komissio aikoo käännättää uutislehtisen myös muille kielille? Romano Prodin komission puolesta antama vastaus (12. helmikuuta 2002) Viime vuonna komissio ja ulkopuolinen yritys allekirjoittivat sopimuksen, jonka tarkoituksena on tarjota jatkuvaa apua Euroopan tiedotustoimipisteiden verkostolle. Tätä tarkoitusta varten perustettiin tukikeskus, joka jakaa tietoa Team Europe -verkostolle, maaseudun EU-tietokeskuksille (Carrefourit) ja Eurooppa-tiedon palvelupisteille (Infopoints) (TECIS). Tiedotuslehti on yksi monista palveluista, joita komissio tarjoaa tiedotusverkostolle. Tiedotuslehden tarkoituksena on tarjota Team Europe -verkoston jäsenille sekä maaseudun EU-tietokeskuksien ja Eurooppa-tiedon palvelupisteiden henkilökunnalle päivitettyä tietoa nopeasti. Sitä ei ole suunnattu suurelle yleisölle, vaan sen tarkoituksen on varmistaa, että kansalaiset saavat parempaa palvelua sen ansiosta, että tietoa välittävillä ihmisillä on tukikeskuksen jatkuva tuki. Tiedotuslehti on osa tätä tukea. Tähän mennessä tiedotuslehti (kaksi numeroa, ensimmäinen joulukuussa 2001 ja toinen tammikuussa 2002) on tuotettu vain englannin- ja ranskankielisenä, koska sen kääntäminen muille kielille rasittaisi entisestään jo muutenkin rajallisia taloudellisia resursseja ja viivästyttäisi huomattavasti tiedon välittämistä tiedotusverkostoille. Tällä hetkellä uusi tuote on kokeiluvaiheessa, jonka aikana sen vaikutusta ja sen tuomaa lisäarvoa seurataan huolellisesti. Päätös tiedotuslehden lopullisesta muodosta tehdään käyttäjien mielipiteiden ja ehdotusten perusteella. Tässä arvioinnissa tutkitaan tarkasti myös kielikysymystä.
KIRJALLINEN KYSYMYS E-3384/01 esittäjä(t): Ioannis Marínos (PPE-DE) ja Christos Zacharakis (PPE-DE) komissiolle. Bin Ladenin toiminta Kyproksen miehitetyssä osassa.



Virallinen lehti nro 229 E , 26/09/2002 s. 0020 - 0020



KIRJALLINEN KYSYMYS E-3384/01 esittäjä(t): Ioannis Marínos (PPE-DE) ja Christos Zacharakis (PPE-DE) komissiolle (7. joulukuuta 2001) Aihe: Bin Ladenin toiminta Kyproksen miehitetyssä osassa Kansainvälisen lehdistön julkaisemien tietojen mukaan tunnettu terroristi Osama bin Laden on oleskellut ainakin kahteen otteeseen viime vuosien aikana Turkin armeijan miehittämässä Pohjois-Kyproksessa. Samojen tietojen mukaan bin Laden on oleskellut Kyproksen miehitetyssä osassa hoitamassa kiireellisiä pankkijärjestelyjä valevaltiossa toimivan pienen pankin kanssa, joka on miehityshallinnon johtajan Rauf Denktashin lähisukulaisen omaisuutta. Näin ollen miehitetystä Pohjois-Kyproksesta on mahdollisesti tullut yksi kansainvälisen terrorismin keskuksista, ja Turkki näyttää suojelevan kyseisen koko maailman etsimän rikollisen toimia. Mikä on komission kanta Turkin ja sen valvoman Kyproksen miehityshallinnon rooliin bin Ladenin liikkeiden salailussa? Onko bin Ladenin pankkitoimintaa Kyproksen miehitetyssä osassa seurattu? Mitä komissio aikoo tehdä selvittääkseen tarkemmin, mitä kyseinen terroristi teki Pohjois-Kyproksessa, ja mihin toimiin se aikoo ryhtyä, jotta Turkista ja sen armeijan laittomasti valvomasta Kyproksen osasta turvapaikan saaneet terroristiryhmät saataisiin kukistettua ajoissa? Aikooko komissio myös tutkia, käytetäänkö Pohjois-Kyproksessa toimivia 20 kasinoa rahanpesuun, kun otetaan huomioon, että vapaassa Kyproksen tasavallassa ei toimi yhtäkään kasinoa? Onko Turkki niiden maiden joukossa, jotka ovat jäädyttäneet terroristijärjestöjen tilejä, ja jos on, minkä järjestöjen tilit ovat kyseessä? Günter Verheugenin komission puolesta antama vastaus (11. helmikuuta 2002) Turkki julkaisi 23. syyskuuta 2001 toimeenpanoasetuksen (nro 13224), jolla jäädytettiin 27:n asetuksessa nimeltä mainitun luonnollisen henkilön ja oikeushenkilön varat. Toinen 39 nimeä sisältänyt luettelo julkaistiin 12. lokakuuta 2001. Kuten arvoisa parlamentin jäsen tietää, komissiolla ei ole virallisia suhteita Kyproksen turkkilaisiin viranomaisiin. Tämän kysymyksen osalta tietoa ei ole saatavilla muista lähteistä.
KIRJALLINEN KYSYMYS E-2827/01 esittäjä(t): Fernando Fernández Martín (PPE-DE) komissiolle. Naisten oikeuksien suojelu.



Virallinen lehti nro 205 E , 29/08/2002 s. 0009 - 0010



KIRJALLINEN KYSYMYS E-2827/01 esittäjä(t): Fernando Fernández Martín (PPE-DE) komissiolle (11. lokakuuta 2001) Aihe: Naisten oikeuksien suojelu Huolimatta monista kehitysmaiden naisten tilanteesta annetuista kannanotoista, erityisesti Pekingin maailmankonferenssin ja kehitysyhteistyöneuvoston 20. joulukuuta 1995 antaman julkilausuman kehitys ja sukupuolikysymykset jälkeen, naisten tilanne kehitysmaissa on yhä vaikea. Naisten aseman parantaminen on keskeinen osa kehitysmaiden yleistä kehitysstrategiaa. Mihin erityistoimiin komissio aikoo ryhtyä parantaakseen naisten oikeudellista, terveydellistä ja koulutuksellista asemaa? Poul Nielsonin komission puolesta antama vastaus (26. marraskuuta 2001) Komissio on samaa mieltä sukupuolten välisen tasa-arvon merkityksestä kehitysyhteistyössä. Vaikka naiset ovatkin viime vuosikymmenien aikana enemmän itsenäisyyttä ja toimintavapautta kuin koskaan ennen, on totta, että sukupuolten välistä eriarvoisuutta esiintyy vielä eri puolilla maailmaa, erityisesti köyhimmissä maissa ja köyhimmän väestön keskuudessa. Tämän vuoksi sukupuolten välinen tasa-arvo ja Pekingin maailmankonferenssin jälkeen omaksuttu sukupuoleen liittyvien seikkojen ottaminen huomioon kaikessa toiminnassa ovatkin useiden vuosien ajan olleet korkealla sijalla yhteisön kehitysyhteistyöpolitiikan asialistalla. Komissio esitti jokin aika sitten parlamentille ja neuvostolle tiedonannon(1) toimintaohjelmasta, jossa ehdotetaan konkreettisia toimia ja toimenpiteitä sukupuolten tasa-arvon huomioon ottamiseksi. Ohjelmaan, joka on suunniteltu viideksi vuodeksi, sisältyy erityisesti terveydelliseen, koulutukselliseen ja oikeudelliseen asemaan sisältyviä toimenpiteitä EY:n kehitysyhteistyön kuudella tärkeimmällä alueella. Komission tärkeimmät tehtävät sen pannessa ohjelmaa täytäntöön ovat: - analysoida ja sisällyttää sukupuoleen liittyvät seikat yhteisön kehitysyhteistyön kuuteen tärkeimpään osa-alueeseen, - ottaa sukupuoleen liittyvät seikat huomioon kansallisella tai alueellisella tasolla suunnitelluissa hankkeissa ja ohjelmissa ja - rakentaa sisäistä sukupuoleen liittyvät seikat huomioon ottavaa kapasiteettia. Komissio odottaa, että kehitysyhteistyöneuvosto hyväksyy kokouksessaan 8. marraskuuta 2001 toimenpideohjelmaa koskevia päätelmiä ja odottaa tiedonannosta parlamentin kanssa käytävää keskustelua. (1) KOM(2001) 295 lopullinen.
KIRJALLINEN KYSYMYS E-3433/01 esittäjä(t): Graham Watson (ELDR) komissiolle. Kristittyjen vaino Sudanissa.



Virallinen lehti nro 229 E , 26/09/2002 s. 0024 - 0024



KIRJALLINEN KYSYMYS E-3433/01 esittäjä(t): Graham Watson (ELDR) komissiolle (21. joulukuuta 2001) Aihe: Kristittyjen vaino Sudanissa Onko komissio tietoinen, että ääri-islamilaiset jihad-taistelijat käyvät jatkuvaa pelottelu- ja vainokampanjaa viattomia kristittyjä kohtaan Etelä-Sudanissa? Mihin toimiin komissio aikoo ryhtyä tämän järjettömän tappamisen lopettamiseksi? Poul Nielsonin komission puolesta antama vastaus (16. tammikuuta 2002) Komissio seuraa tarkasti Sudanin sisäisen konfliktin kehittymistä erityisesti maan eteläisissä osissa. Komissio on tietoinen kaikkien konfliktin osapuolten harjoittamista ihmisoikeusloukkauksista. Komissio painostaa yhteisvoimin jäsenvaltioiden kanssa Sudanin hallitusta sen varmistamiseksi, että kyseiset loukkaukset saataisiin kuriin. Hiljattain Sudanissa vieraillut unionin troikka ilmaisi Sudanin hallitukselle huolestuneisuutensa uskonnonvapauden tilasta alueella. Vierailu järjestettiin sen jälkeen, kun Yhdistyneiden kansakuntien ihmisoikeuskomitean erityistarkkailija Gerhart Baum oli antanut New Yorkissa 8. marraskuuta 2001 lausuntonsa Sudanin ihmisoikeustilanteesta ja eurooppalainen ihmisoikeus- ja demokratia-aloite (EIDHR) oli suorittanut kartoitusmatkan alueelle loka-marraskuussa 2001. Komissio ei ole tietoinen nimenomaisesta arvoisan parlamentin jäsenen mainitsemasta jihad-muslimien ryhmästä eikä sen sekaantumisesta kysyjän mainitsemaan terroritoimintaan Etelä-Sudanissa.
KIRJALLINEN KYSYMYS E-3698/01 esittäjä(t): Jonas Sjöstedt (GUE/NGL) neuvostolle. Demokratian kehitys Valko-Venäjällä.



Virallinen lehti nro 205 E , 29/08/2002 s. 0054 - 0055



KIRJALLINEN KYSYMYS E-3698/01 esittäjä(t): Jonas Sjöstedt (GUE/NGL) neuvostolle (17. tammikuuta 2002) Aihe: Demokratian kehitys Valko-Venäjällä Valko-Venäjän poliittisen demokratian tilaa ei syyskuussa 2001 pidettyjen presidentinvaalien jälkeen voi pitää muuna kuin katastrofaalisena. Valko-Venäjä on nykyisin ainoa valkoinen läiskä Euroopan kartalla: ainoa maa ilman poliittista demokratiaa, vapaita vaaleja sekä ilmaisu- ja painovapautta. Miten neuvosto arvioi Valko-Venäjän nykyistä tilaa, ja miten Euroopan unioni voi tukea Valko-Venäjän opposition demokraattisen toiminnan kehitystä maan yleisen mielipiteen muokkaamiseksi? Vastaus (13. toukokuuta 2002) 1. Neuvosto on edelleen erittäin huolissaan Valko-Venäjän tilanteesta. Viime syyskuussa pidettyjä presidentinvaaleja ei järjestetty ETYJin sääntöjen mukaisesti. Opposition, riippumattomien tiedotusvälineiden ja kansalaisjärjestöjen kohtelussa havaittiin useita sääntöjenvastaisuuksia. Lisäksi presidentti Lukaenko on lisännyt oppositioon kohdistuvaa painostusta vaalien jälkeen, ja useita Valko-Venäjän johtohahmoja on vangittu. 2. Neuvosto katsoo tämän vuoksi, että syyskuussa 1997 annetuissa yleisten asioiden neuvoston päätelmissä määrätyt EU:n ja Valko-Venäjän välisten suhteiden rajoitteet ovat edelleen täysin perusteltuja. Ministeritason yhteydenpito rajoittuu puheenjohtajavaltioon ja troikkaan. EU:n tuki on keskeytetty, paitsi humanitaaristen ja alueellisten hankkeiden ja demokratiakehitystä tukevien hankkeiden osalta. 3. EU on käyttänyt yhteyksiään viranomaisiin vaatiakseen niitä edistämään ihmisoikeuksia mm. professori Bandaevskin ja Andrei Klimovin tapauksessa ja helpottamaan opposition pääsyä joukkotiedotusvälineisiin. EU on myös vaatinut ratkaisemaan nopeasti ETYJin Valko-Venäjän neuvoa-antavan seurantaryhmän toimeksiantoa ja uuden johtajan nimitystä koskevan kysymyksen. EU on lisäksi korostanut, että oikeusasiamiestä ja parlamentin vallan lisäämistä koskevat uudet lait on hyväksyttävä kiireellisesti. Viranomaisten kanssa pidettyjen kokousten lisäksi EU on ollut suorassa yhteydessä Valko-Venäjän opposition edustajiin. 4. EU tukee demokratiakehitystä esimerkiksi TACIS-ohjelman ja rajat ylittävää yhteistyötä koskevan ohjelman kautta. Demokratiaa ja ihmisoikeuksia koskevaan eurooppalaiseen aloitteeseen on otettu useita hankkeita. EU:n tuen pääkohteena on kansalaisyhteiskunta; sen lisäksi tuetaan myös ETYJin toimintaa Valko-Venäjällä. 5. Neuvosto pohtii parhaillaan EU:n Valko-Venäjän-politiikkaa, myös sitä, miten tehostettaisiin demokratiakehitykselle annettavaa tukea.
KIRJALLINEN KYSYMYS E-3708/01 esittäjä(t): Jonas Sjöstedt (GUE/NGL) komissiolle. Kilpailua vääristävä ehdotus.



Virallinen lehti nro 172 E , 18/07/2002 s. 0120 - 0120



KIRJALLINEN KYSYMYS E-3708/01 esittäjä(t): Jonas Sjöstedt (GUE/NGL) komissiolle (17. tammikuuta 2002) Aihe: Kilpailua vääristävä ehdotus Vuoden 2001 marraskuun alussa Ruotsin valtiovarainministeri Ringholm esitti puolueensa kokouksessa ehdotuksen kuntien ja maakäräjien työnantajamaksujen alentamisesta ja poistamisesta. Työnantajamaksuja ehdotettiin alennettavaksi 1 prosenttiyksiköllä kaikkien kunnan toimintojen suhteen vuonna 2002. Samanaikaisesti työnantajamaksusta luovuttaisiin kokonaan kuntiin tulevien uusien työpaikkojen osalta. Yksityisen sektorin yritykset suhtautuivat ajatukseen kriittisesti. Urakkasopimusten loppuessa kuntien olisi jopa 40 prosenttia halvempaa ottaa toiminta jälleen kuntien itsensä huolehdittavaksi. Ringholmin ehdotusta on arvosteltu kilpailun vääristämisestä sisämarkkinoilla. Esimerkiksi eräs ruotsalainen asiantuntija totesi, että kyse on syrjivästä verotuksesta, jos samaa toimintaa verotetaan eri tavalla toiminnan harjoittajasta riippuen. Valtiovarainministeri perui sittemmin ehdotuksensa. Mitä mieltä komissio on edellä mainitusta ehdotuksesta? Katsooko komissio, että tällainen ehdotus voitaisiin toteuttaa Ruotsin valtiopäivien niin halutessa, vai vääristääkö ehdotus kilpailua sisämarkkinoilla? Mario Montin komission puolesta antama vastaus (26. helmikuuta 2002) EY:n perustamissopimuksen 87 artiklan 1 kohdan mukaisesti jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu yhteismarkkinoille, siltä osin kuin se vaikuttaa jäsenvaltioiden väliseen kauppaan. Valtion varoiksi katsotaan valtion elinten maksamien summien lisäksi tulot, jotka valtiolta jää verohelpotusten takia keräämättä. Verohelpotukset, joita myönnetään valikoivasti vain tietyntyyppisille liikeyrityksille ja jotka eivät ole verojärjestelmän luonteen ja periaatteiden takia perusteltavissa, saattavat vääristää kilpailua ja vaikuttaa jäsenvaltioiden väliseen kauppaan. Tällaisista toimenpiteistä on tämän vuoksi ilmoitettava komissiolle EY:n perustamissopimuksen 88 artiklan 3 kohdan mukaisesti, ja komissio voi hyväksyä ne ainoastaan siinä tapauksessa, että ne voidaan katsoa jonkin 87 artiklan 2 ja 3 kohdassa luetellun poikkeuksen nojalla yhteismarkkinoille soveltuviksi.